**Adeegga Dabiibka Hadalka iyo Luqadda ee Carruurta**

Talada loogu talagalay Waaldiiinta iyo Daryeeleyaasha.

**Ciyaarta iyo wadaxiriirka carruurta**

Waa maxay Ciyaartu?

* Ciyaartu waa wax la sameeyo oo xiise uun lagu qaato, oo aanan hadaf lahayn
* Carruurta meel walba adduunka ka joogta ayaa ciyaara
* Carruurtu waxay ku ciyaaraan habab kaladuwan
* Waa in ilme walba loo oggolaado in ay ciyaaraan
* Noocyada ciyaarta qaarkood ayay dadka qaangaarka ahi la yaabi karaan ama ku caajisi karaan, laakiin carruurtu way xiiseeyaan.

Maxay Ciyaartu Muhiim u tahay?

* Sababta ugu muhiimsan ee ay carruurtu u ciyaaraan waa si ay u xiise qaataan
* Laakiin ciyaartu waxay weliba ahmiyad badan u leedahay waxbarashada xataa
* Marka ay carruurtu ciyaaraan, waxay wax ka bartaan dunida iyaga ku hareersan. Waxay wax ku bartaan aragga, maqalka, iyo dareenka
* Ciyaartu waxay carruurtu dareensiisaa nabad ama badbaado iyo farxad. Waxay iyaga ka caawisaa in ay xirfado cusub bartaan
* Ciyaartu waxay carruurta ka caawisaa in ay bartaan la hadalka iyo la joogidda dadka kale
* Ma jiro hab sax ah ama qalad ah oo loo ciyaaro. Ciyaartu waxay carruurta ka caawisaa in ay xirfadaha ku celceliyaan oo ay ku roonaadaan
* Goorta dambe, waxay xirfadahan u isticmaali doonaan nolosha dhabta ah.

Xirfadaha ay carruurtu ku bartaan ciyaarta

Carruurtu xirfado cusub ayay ku bartaan ciyaarta. Xirfadahani waxay taageeraan wadaxiriirkooda iyo hadalkooda. Waa kuwan xirfado muhiim ah oo ay carruurtu ku bartaan ciyaarta:

* Ficilka iyo natiijada – barashada haddii aad wax samayso, in uu wax kale dhaco. (Tusaale ahaan, riixidda badhan ayaa shay lagu ciyaaro soo boodsiisa.)
* Door qaadashada – barashada qaadashada doorkooda (matalan,tuuridda kubbad ama jaajuur daar lagu daro)
* Ciyaarta iska yeelyeelka – isticmaalidda sawirashada (matalan, iska yeelidda in qorigu uu seef yahay)
* Xiriirka bulsheed – barashada sida dadka kale loola joogo oo lagula xiriiro ciyaarta
* Ciyaartu kuma koobna uun xiise qaadashada– waxay carruurta ka caawisaa in ay xirfado muhiim ah bartaan.